stanford-oval/wikipedia huggingface dataset:
สโมสรฟุตบอลอินแตร์นาซีโอนาเลมีลาโนในฤดูกาล 2020–21
การแข่งขัน > โกปปาอีตาเลีย

บทความหลัก: โกปปาอีตาเลีย ฤดูกาล 2020–21
| 0 | 1 | 2 | 3 | 4 |
| --- | --- | --- | --- | --- |
| 13 มกราคม ค.ศ. 2021 รอบ 16 ทีมสุดท้าย | ฟีออเรนตีนา | 1–2 (ต่อเวลาพิเศษ) | อินเตอร์ มิลาน | ฟลอเรนซ์ |
| 15:00 CET (UTC+1) | เอยส์เซริค  6' โบนาเวนตูรา  27' คูอาเม  57',  57' อิกอร์  80' | รายงาน | บิดัล  40' (ลูกโทษ),  84' สครีนีอาร์  45' เอริกเซน  79' ฮะกีมี  112' ราน็อกเกีย  117' ลูกากู  119',  120+3' ซันเชซ  120+1' | สนามกีฬา: สนามกีฬาอาร์เตมีโอ ฟรังกี ผู้ตัดสิน: ดาวิเด มัสซา |
| 0 | 1 | 2 | 3 | 4 |
| --- | --- | --- | --- | --- |
| 26 มกราคม ค.ศ. 2021 รอบ 8 ทีมสุดท้าย | อินเตอร์ มิลาน | 2–1 | มิลาน | มิลาน |
| 20:45 CET (UTC+1) | ลูกากู  45',  71' (ลูกโทษ) บรอซอวิช  52' เอริกเซน  90+7' ฮะกีมี  90+10' | รายงาน | แคร์  17' อีบราฮีมอวิช  31',  45+1'  58' เรบิช  65' เกเซีย  90+9' | สนามกีฬา: ซานซีโร ผู้ตัดสิน: ปาโอโล วาเลรี |
| 0 | 1 | 2 | 3 | 4 |
| --- | --- | --- | --- | --- |
| 2 กุมภาพันธ์ ค.ศ. 2021 รอบรองชนะเลิศเลกแรก | อินเตอร์ มิลาน | 1–2 | ยูเวนตุส | มิลาน |
| 20:45 CET (UTC+1) | มาร์ติเนซ  9' ยัง  25' บิดัล  38' ซันเชซ  90+2' | รายงาน | เดมิรัล  14' โรนัลโด  26' (ลูกโทษ), 35',  45+3' อาแลกส์ ซังดรู  32' เดอ ลิคต์  47' อาร์ตูร์  86' โมราตา  90+4' | สนามกีฬา: ซานซีโร ผู้ตัดสิน: จันปาโอโล คัลวาเรเซ |
| 0 | 1 | 2 | 3 | 4 |
| --- | --- | --- | --- | --- |
| 9 กุมภาพันธ์ ค.ศ. 2021 รอบรองชนะเลิศเลกสอง | ยูเวนตุส | 0–0  (2–1 ผลประตูรวม) | อินเตอร์ มิลาน | ตูริน |
| 20:45 CET (UTC+1) | อาแลกส์ ซังดรู  25' | รายงาน | ดาร์มีอัน  13' เพริชิช  65' บรอซอวิช  73' | สนามกีฬา: สนามกีฬาอัลลิอันทซ์ ผู้ตัดสิน: เมาริซิโอ มาเรียนี |
การแข่งขัน > ยูฟ่าแชมเปียนส์ลีก

บทความหลัก: ยูฟ่าแชมเปียนส์ลีก ฤดูกาล 2020–21
สถิติ > ผู้ทำประตู

| Rank | No>  | Pos | ชื่อ | เซเรียอา | โกปปาอีตาเลีย | ยูฟ่าแชมเปียนส์ลีก | รวม |
| --- | --- | --- | --- | --- | --- | --- | --- |
| 1 | 9 | FW |  โรเมลู ลูกากู | 24 | 2 | 4 | 30 |
| 2 | 10 | FW |  เลาตาโร มาร์ติเนซ | 17 | 1 | 1 | 19 |
| 3 | 2 | DF |  อัชร็อฟ ฮะกีมี | 7 | 0 | 0 | 7 |
| 3 | 7 | FW |  อาเลกซิส ซันเชซ | 7 | 0 | 0 | 7 |
| 5 | 14 | MF |  อิวัน เพริชิช | 4 | 0 | 1 | 5 |
| 6 | 24 | MF |  คริสเตียน เอริกเซน | 3 | 1 | 0 | 4 |
| 6 | 36 | DF |  มัตเตโอ ดาร์มีอัน | 3 | 0 | 1 | 4 |
| 8 | 5 | MF |  โรแบร์โต กากลีอาร์ดินี | 3 | 0 | 0 | 3 |
| 8 | 23 | MF |  นิโคโล บาเรลลา | 3 | 0 | 0 | 3 |
| 8 | 33 | DF |  ดานีโล ดัมโบรซิโอ | 3 | 0 | 0 | 3 |
| 8 | 37 | DF |  มิลาน ชครีเนียร์ | 3 | 0 | 0 | 3 |
| 12 | 22 | MF |  อาร์ตูโร บิดัล | 1 | 1 | 0 | 2 |
| 12 | 77 | MF |  มาร์ตเซลอ บรอซอวิช | 2 | 0 | 0 | 2 |
| 14 | 6 | DF |  สเตฟัน เดอ ไฟร | 1 | 0 | 0 | 1 |
| 14 | 8 | MF |  มาติอัส เวซิโน | 1 | 0 | 0 | 1 |
| 14 | 15 | DF |  แอชลีย์ ยัง | 1 | 0 | 0 | 1 |
| 14 | 99 | FW |  อันเดรอา ปินามอนติ | 1 | 0 | 0 | 1 |
| เข้าประตูตัวเอง | เข้าประตูตัวเอง | เข้าประตูตัวเอง | เข้าประตูตัวเอง | 5 | 0 | 0 | 5 |
| ทั้งหมด | ทั้งหมด | ทั้งหมด | ทั้งหมด | 89 | 5 | 7 | 101 |
สถิติ > คลีนชีตส์

| Rank | No>  | Pos | ชื่อ | เซเรียอา | โกปปาอีตาเลีย | ยูฟ่าแชมเปียนส์ลีก | รวม |
| --- | --- | --- | --- | --- | --- | --- | --- |
| 1 | 1 | GK |  ซามีร์ ฮันดานอวิช | 14 | 1 | 2 | 17 |
| ทั้งหมด | ทั้งหมด | ทั้งหมด | ทั้งหมด | 14 | 1 | 2 | 17 |
แหล่งข้อมูลอื่น

เว็บไซต์ทางการ
| ด ค กฤดูกาลของอินแตร์นาซีโอนาเลมีลาโน |
| --- | --- |
 1908–09  1909–10  1910–11  1911–12  1912–13  1913–14  1914–15  1915–16  1916–17  1917–18  1918–19  1919–20  1920–21  1921–22  1922–23  1923–24  1924–25  1925–26  1926–27  1927–28  1928–29  1929–30  1930–31  1931–32  1932–33  1933–34  1934–35  1935–36  1936–37  1937–38  1938–39  1939–40  1940–41  1941–42  1942–43  1943–44  1944–45  1945–46  1946–47  1947–48  1948–49  1949–50  1950–51  1951–52  1952–53  1953–54  1954–55  1955–56  1956–57  1957–58  1958–59  1959–60  1960–61  1961–62  1962–63  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25
อันเดรย์ อาร์ชาวิน

อันเดรย์ เซียร์เกเยวิช อาร์ชาวิน (รัสเซีย: Андрей Сергеевич Аршавин, Andrei Sergeyevich Arshavin; เกิดเมื่อวันที่ 29 พฤษภาคม ค.ศ. 1981) เป็นอดีตนักฟุตบอลอาชีพชาวรัสเซีย ย้ายมาร่วมทีมอาร์เซนอลในพรีเมียร์ลีก ในเดือนมกราคม ค.ศ. 2009 หลังจากเล่นให้กับเซนิตเซนต์ปีเตอส์เบิร์กในรัสเซียนพรีเมียร์ลีก หลังจากหมดสัญญาในเดือนมิถุนายน ค.ศ. 2013 และกลับมาเซนิตเซนต์ปีเตอส์เบิร์กอีกครั้ง อาร์ชาวินเป็นนักเตะที่เล่นได้ทั้งกองหน้าและกองกลาง ตั้งแต่ ค.ศ. 2019 อาร์ชาวินดำรงตำแหน่งฝ่ายบริหารที่เซนิต ใน ค.ศ. 2022 เขาได้เป็นรองผู้อำนวยการทั่วไปฝ่ายพัฒนาการกีฬา และได้เป็นสมาชิกคณะกรรมการบริหารของสโมสรใน ค.ศ. 2023
อันเดรย์ อาร์ชาวินเกิดเมื่อวันศุกร์ที่ 29 พฤษภาคม พ.ศ. 2524 (43 ปี) ที่เมืองเลนินกราด สหภาพโซเวียต (ปัจจุบันคือเมืองเซนต์ปีเตอส์เบิร์ก ประเทศรัสเซีย)
ระดับสโมสร

อาร์ชาวินเริ่มต้นการเป็นนักฟุตบอล โดยเข้าศึกษาที่โรงเรียนสอนฟุตบอลสเมนา (Smena) ในปี พ.ศ. 2542 จากนั้นสโมสรฟุตบอลเซนิตเซนต์ปีเตอส์เบิร์กได้เรียกตัวเข้าสู่สโมสรฟุตบอลเซนิตฟาร์ม ซึ่งเป็นทีมชุดสำรองของเซนิตเมื่อต้นปี พ.ศ. 2543 โดยลงสนามกับทีมชุดใหญ่เป็นนัดแรกในการแข่งขันฟุตบอลอินเตอร์โตโตคัพประจำฤดูกาลเดียวกันนั้น ที่ไปเยือนแบรดฟอร์ด ซึ่งเซนิตชนะ 3-0 และได้รับรางวัลนักฟุตบอลยอดเยี่ยมประจำฤดูกาลด้วย
จากนั้น อาร์ชาวินเป็นแชมป์ร่วมกับเซนิตในรายการต่าง ๆ ดังนี้ รัสเซียพรีเมียร์ลีกคัพประจำฤดูกาล พ.ศ. 2546 (ค.ศ. 2003), พรีเมียร์ลีกรัสเซียประจำฤดูกาล พ.ศ. 2550 (ค.ศ. 2007) และได้แชมป์ถึง 2 รายการ คือ ยูฟ่าคัพและรัสเซียซูเปอร์คัพในฤดูกาล พ.ศ. 2551 (ค.ศ. 2008) ทั้งนี้ ในการแข่งขันฟุตบอลรัสเซียพรีเมียร์ลีกฤดูกาล พ.ศ. 2550 ที่เซนิตคว้าแชมป์ อาร์ชาวินลงสนามเป็นผู้เล่น 11 คนแรก ทั้ง 30 นัด ทำได้ 10 ประตู และเป็นผู้แอสซิสต์ (Assist) ในการทำประตู 11 ครั้ง
ต่อมา ในเดือนมิถุนายนปีเดียวกัน ดิค อัดโวคาท ผู้จัดการทีมเซนิต ประกาศว่า อาร์ชาวินต้องการย้ายสโมสร จากนั้นก็มีข่าวตามมาว่าอาร์ชาวินไม่ยอมลงสนามช่วยเซนิต ในเกมรัสเซียนคัพ ที่เซนิตจะต้องบุกไปเยือนซีเบียร์ โนโวซีเบียรส์ และเซนิตแพ้ออกมาด้วยสกอร์ 0-1 ยิ่งทำให้กระแสการย้ายทีมของอาร์ชาวินเด่นชัดขึ้น จนกระทั่งมีสโมสรฟุตบอลหลายสโมสร ทั้ง บาร์เซโลนา, นิวคาสเซิลยูไนเต็ด, เชลซี, แมนเชสเตอร์ซิตี, อินเตอร์มิลาน, อาร์เซนอล และเอฟเวอร์ตัน สนใจดึงตัวอาร์ชาวินมาร่วมทีม แต่สื่อมวลชนก็คาดหมายว่า บาร์ซาเป็นทีมที่ได้เปรียบมากที่สุด จากการที่เจ้าตัวให้สัมภาษณ์ว่า ตนชื่นชอบทีมนี้มาตั้งแต่เด็ก แม้ในช่วงปลายปี พ.ศ. 2550 เขาจะยังให้ความสนใจข้อเสนอจากนิวคาสเซิลก็ตาม
เมื่อวันที่ 2 กุมภาพันธ์ พ.ศ. 2552 อาร์ชาวินตกลงเงื่อนไขกับสโมสรฟุตบอลอาร์เซนอลได้สำเร็จ ได้รับหมายเลข 23 บนเสื้อ โดยมีค่าตัว 16.5 ล้านปอนด์ หรือประมาณ 825 ล้านบาท
ในกลางเดือนเมษายน ปีเดียวกัน อาร์ชาวินสามารถแสดงให้เห็นถึงความเป็นสุดยอดกองหน้าระดับโลก ด้วยการยิงเพียงคนเดียวถึง 4 ลูก ในนัดที่อาร์เซนอลไปเยือนสโมสรฟุตบอลลิเวอร์พูล ถึงแอนฟิลด์ ซึ่งผลการแข่งขันออกมาเสมอกัน 4-4
แต่ต่อมาในฤดูกาล 2011-2012 อาร์ชาวินกลับมีฟอร์มการเล่นไม่ดีเหมือนอย่างที่เคย ทางอาร์เซนอลจึงตัดสินใจปล่อยตัวแบบยืมให้กลับไปยังสโมสรฟุตบอลเซนิตเซนต์ปีเตอส์เบิร์ก อันเป็นต้นสังกัดเดิมจนจบฤดูกาล
ฤดูกาล 2012-2013 อาร์ชาวิน แทบไม่ได้รับโอกาสลงเล่นให้อาร์เซนอลเลย และถูกปล่อยตัวออกจากทีมหลังหมดสัญญา ในเดือนมิถุนายน 2556 อาร์ชาวินจึงย้ายกลับมาเล่นให้กับเซนิต อีกครั้ง
ระดับทีมชาติ

อาร์ชาวินติดทีมชาติครั้งแรกในนัดที่ทีมชาติรัสเซียพบกับเบลารุส เมื่อวันที่ 17 พฤษภาคม พ.ศ. 2545 (ค.ศ. 2002) และทำประตูแรกได้ในนัดกระชับมิตรกับโรมาเนียเมื่อวันที่ 13 กุมภาพันธ์ พ.ศ. 2546 (ค.ศ. 2003) ทั้งนี้ อาร์ชาวินได้รับตำแหน่งกัปตันทีมครั้งแรกในการแข่งขันฟุตบอลชิงแชมป์แห่งชาติยุโรป 2008 (ยูโร 2008) รอบคัดเลือกกับเอสโตเนีย
กุส ฮิดดิงก์ หัวหน้าผู้ฝึกสอนทีมชาติรัสเซีย ประกาศชื่ออาร์ชาวินให้เข้าร่วมฟุตบอลยูโร 2008 รอบ 16 ทีมสุดท้าย แม้จะติดโทษห้ามแข่งขัน 2 นัด แต่เมื่อได้ลงสนามเป็นนัดแรกในนัดสุดท้ายของรอบ 16 ทีมที่รัสเซียพบกับสวีเดน ก็เป็นกำลังสำคัญที่ช่วยทีมให้เข้าสู่รอบ 8 ทีมสุดท้าย ซึ่งรัสเซียสามารถชนะเนเธอร์แลนด์ได้ 3-1 โดยอาร์ชาวินทำได้ 1 ประตู และส่งบอลให้ดมีตรี ตอร์บินสกี ยิงได้อีก 1 ประตู
ทั้งนี้ อาร์ชาวินยังได้รับรางวัลนักฟุตบอลยอดเยี่ยมประจำนัดแข่งขัน (แมนออฟเดอะแมตช์) ทั้งสองนัดด้วย แต่รัสเซียก็พ่ายให้กับสเปนในรอบรองชนะเลิศเมื่อวันที่ 26 มิถุนายน ก่อนที่สเปนจะขึ้นเป็นแชมป์ของทัวร์นาเมนต์นี้ในที่สุด อย่างไรก็ตาม อาร์ชาวินยังได้รับตำแหน่งกองหน้าในทีมยอดเยี่ยมของยูโร 2008 ที่ยูฟ่าประกาศหลังจากจบการแข่งขันด้วย
ในระหว่างการแข่งขันยูโร 2008 อาร์ชาวินได้รับคำชื่นชมถึงฟอร์มการเล่นที่ยอดเยี่ยม จากบุคคลสำคัญในวงการฟุตบอลยุโรปหลายคน เช่น ฮิดดิงก์, อาร์แซน เวนเกอร์ ผู้จัดการทีมอาร์เซนอล, ซีเนดีน ซีดาน อดีตนักฟุตบอลทีมชาติฝรั่งเศส, เซร์คีโอ ราโมส กองหลังทีมชาติสเปนของเรอัลมาดริด, แอนดี ร็อกซ์เบิร์ก ผู้อำนวยการฝ่ายเทคนิคของยูฟ่า เป็นต้น
แหล่งข้อมูลอื่น

อันเดรย์ อาร์ชาวิน[ลิงก์เสีย] - www.ballstep.net
อันเดรย์ อาร์ชาวิน เก็บถาวร 2008-07-01 ที่ เวย์แบ็กแมชชีน - www.rakball.com
Arshavin`s books and merchandise
ภราดร ศรีชาพันธุ์

ภราดร ศรีชาพันธุ์ (ชื่อเล่น บอล, เกิด 14 มิถุนายน พ.ศ. 2522) ฉายา "ซูเปอร์บอล" เป็นนักเทนนิสชาวไทย และเป็นอดีตนักเทนนิสชายชาวเอเชียที่มีอันดับสูงที่สุดในประวัติศาสตร์ด้วยอันดับ 4 ของโลกในปี 2546
ภราดรเริ่มเล่นในระดับอาชีพเมื่อปี 2540 และในรายการเอทีพี ปี 2541 โดยจบปีด้วยอันดับท้าย ๆ ของมือวางร้อยอันดับแรกของเอทีพีมาหลายปี จนกระทั่งปี  2545 สามารถเป็นขึ้นมือวาง 30 อันดับแรก ภายหลังจากสามารถเอาชนะอานเดร แอกัสซีในรายการเทนนิสวิมเบิลดัน และขึ้นเป็นอันดับ 9 ของโลกในปี 2546
ประวัติ

ภราดรเกิดที่จังหวัดขอนแก่น เติบโตที่กรุงเทพมหานคร เป็นบุตรชายคนสุดท้องในจำนวน 3 คน ของชนะชัย และอุบล ศรีชาพันธุ์ มีพี่ชายสองคน คือ ธนากร และนราธร จบการศึกษาชั้นมัธยมศึกษาตอนปลายที่ โรงเรียนอรรถวิทย์พณิชยการ เขตบางนา สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง เขาเริ่มเล่นเทนนิสครั้งแรกตั้งแต่อายุ 4 ปี
นอกจากนี้ ภราดรได้ปรากฏตัวในโฆษณาหลายครั้ง ได้แก่ โฆษณาของกระทรวงวัฒนธรรม เชฟโรเลต เทเลคอมเอเซีย ซัมซุง ธนาคารกรุงศรีอยุธยา ในปี 2547 มีข่าวออกมาว่าเป็นแฟนกับทาทายัง แต่ทางบ้านไม่เห็นด้วย ปีถัดมามีข่าวว่าควงกับ โอเด็ต แจ็คโคมิน นางแบบสาวที่มักเดินทางไปเชียร์ภราดรเมื่อมีโอกาส
ภราดรสมรสกับนาตาลี เกลโบวา วันที่ 24 เมษายน พ.ศ. 2550 และมีงานแต่งงานเมื่อวันที่ 29 พฤศจิกายน พ.ศ. 2550 ต่อมาได้หย่ากัน ภราดรได้สมรสอีกครั้งกับหญิงสาวนอกวงการและมีบุตรสาวด้วยกัน 1 คน
ผลงานการแข่งขันกีฬาเทนนิส > สถิติ > ชนะเลิศ

| ลำดับที่ | วันที่ | รายการ | พื้นสนาม | คู่แข่ง | คะแนน |
| --- | --- | --- | --- | --- | --- |
| 1. | 19 สิงหาคม 2545 | ลองไอส์แลนด์, สหรัฐอเมริกา | ฮาร์ดคอร์ต | ฮวน อิกนาซิโอ เชลา (อาร์เจนตินา) | 5-7 6-2 6-2 |
| 2. | 21 ตุลาคม 2545 | สต็อกโฮล์ม, สวีเดน | ฮาร์ดคอร์ต | มาร์เซโล ริออส (ชิลี) | 6-7(2) 6-0 6-3 6-2 |
| 3. | 30 ธันวาคม 2545 | เชนไน, อินเดีย | ฮาร์ดคอร์ต | คาโรล คูเซรา (สโลวาเกีย) | 6-3 6-1 |
| 4. | 18 สิงหาคม 2546 | ลองไอส์แลนด์, สหรัฐอเมริกา | ฮาร์ดคอร์ต | เจมส์ เบลค (สหรัฐอเมริกา) | 6-2 6-4 |
| 5. | 14 มิถุนายน 2547 | นอตติงแฮม, อังกฤษ | คอร์ตหญ้า | โทมัส โยแฮนสัน (สวีเดน) | 1-6 7-6(4) 6-3 |
ผลงานการแข่งขันกีฬาเทนนิส > สถิติ > รองชนะเลิศ

2544: เชนไน (พ่ายต่อ กิเยร์โม คานาส)
2545: วอชิงตัน (พ่ายต่อ เจมส์ เบลค)
2546: อินเดียแนโพลิส (พ่ายต่อ แอนดี้ ร็อดดิก)
2547: เชนไน (พ่ายต่อ คาร์ลอส โมย่า)
2548: เชนไน (พ่ายต่อ คาร์ลอส โมย่า)
2548: สต็อกโฮล์ม (พ่ายต่อ เจมส์ เบลค)
ผลงานการแข่งขันกีฬาเทนนิส > สถิติ > สรุปผลงาน

(วันที่ 19 มีนาคม พ.ศ. 2550)
| รายการการแข่งขัน | พ> ศ. 2550 | พ> ศ. 2549 | พ> ศ. 2548 | พ> ศ. 2547 | พ> ศ. 2546 | พ> ศ. 2545 | พ> ศ. 2544 | พ> ศ. 2543 | พ> ศ. 2542 | พ> ศ. 2541 | พ> ศ. 2540 | รวม |
| --- | --- | --- | --- | --- | --- | --- | --- | --- | --- | --- | --- | --- |
| ออสเตรเลียนโอเพน | รอบ 1 | รอบ 1 | รอบ 2 | รอบ 4 | รอบ 2 | รอบ 1 | รอบ 1 | รอบ 2 | - | - | - |  |
| เฟรนช์โอเพน | - | รอบ 1 | รอบ 1 | รอบ 2 | รอบ 1 | รอบ 3 | - | รอบ 1 | - | - | - |  |
| วิมเบิลดัน | - | รอบ 1 | รอบ 1 | รอบ 1 | รอบ 4 | รอบ 3 | รอบ 1 | รอบ 1 | รอบ 2 | - | - |  |
| ยูเอสโอเพน | - | รอบ 2 | รอบ 3 | รอบ 3 | รอบ 4 | รอบ 2 | รอบ 1 | รอบ 1 | - | - | - |  |
| เทนนิสมาสเตอร์สคัพ | - | - | - | - | - | - | - | - | - | - | - |  |
| รวม ชนะ-แพ้ | 1-5 | 11-13 | 31-30 | 44-30 | 50-28 | 49-25 | 10-16 | 11-18 | 10-7 | - | 0-1 | 239-193 |
| อันดับโลกเมื่อสิ้นปี | 630 | 53 | 43 | 27 | 11 | 16 | 120 | 109 | 99 | 404 | 459 |  |
ผลงานการแข่งขันกีฬาเทนนิส > สถิติ > รางวัลและความสำเร็จ

2545: รางวัลพัฒนาการยอดเยี่ยม ของ เอทีพี
2545-2546: รางวัลผู้มีน้ำใจนักกีฬายอดเยี่ยม ของ เอทีพี
เพลง

คนขอนแก่น - รวมศิลปินชาวจังหวัดขอนแก่น
ผลงานการแสดง

พิธีกร  รายการเช้านี้...ที่​หมอชิ​ต (ผู้ประกาศข่าวกีฬา “ผู้รู้...ผู้เล่า” ด้านกีฬาเทนนิส) ทางช่อง 7​ ออกอากาศทุกวันจันทร์ - วันศุกร์ เวลา 06.00 - 07.30 น.
บางระจัน 2 (2553) รับบท นายมั่น
งานการเมือง

ภราดร ศรีชาพันธุ์ เข้าร่วมกิจกรรมการทางการเมืองกับพรรคชาติพัฒนาเพื่อแผ่นดิน ในเดือนเมษายน พ.ศ. 2554 ซึ่งเป็นพรรคการเมืองที่มีนายสุวัจน์ ลิปตพัลลภ นายกลอนเทนนิสสมาคมแห่งประเทศไทย เป็นผู้ให้การสนับสนุนพรรค ซึ่งในตอนแรกภารดรตั้งใจไว้ว่าจะลงรับสมัครเลือกตั้งในการเลือกตั้งกลางปีเดียวกันนี้ แต่ทว่าเมื่อตรวจสอบคุณสมบัติแล้ว พบว่าภารดรไม่ได้ไปใช้สิทธิเลือกตั้งในการเลือกตั้งคราวที่แล้ว (การเลือกตั้งสมาชิกสภากรุงเทพมหานครและสมาชิกสภาเขต-ส.ก., ส.ข. เมื่อปี พ.ศ. 2551) จึงทำได้เพียงแค่เป็นผู้สนับสนุนเท่านั้น
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

paradornsrichaphan.com เว็บไซต์ ของภราดร ศรีชาพันธุ์ เก็บถาวร 2020-12-01 ที่ เวย์แบ็กแมชชีน
เว็บไซต์อย่างเป็นทางการของเอทีพี
เว็บไซต์แฟนคลับของภราดร
srichaphantennisacademy.com เก็บถาวร 2016-03-04 ที่ เวย์แบ็กแมชชีน
Jiro's Tennis Homepage เก็บถาวร 2007-02-18 ที่ เวย์แบ็กแมชชีน
Snap แค่...ได้คิดถึง

| Snap แค่> ..ได้คิดถึง |
| --- | --- |
ใบปิดภาพยนตร์
กำกับ: คงเดช จาตุรันต์รัศมี
เขียนบท: คงเดช จาตุรันต์รัศมี
อำนวยการสร้าง: อรรถพล ณ บางช้าง กัญญารัตน์ จิรรัชชกิจ
นักแสดงนำ: โทนี่ รากแก่น วรันธร เปานิล
กำกับภาพ: หม่อมราชวงศ์ อัมพรพล ยุคล
ตัดต่อ: กมลธร เอกวัฒนกิจ มานุสส วรสิงห์
ดนตรีประกอบ: ชัยบรรฑิต พืชผลทรัพย์ ศิวนัส บุญศรีพรชัย ภาคภูมิ เจริญวิริยะ สรัญรัตน์ แสงชัย โดม ดุษฎีเชษฐากุล
บริษัทผู้สร้าง: ทรูวิชั่นส์ ออริจินัล พิกเจอร์ ซอง ซาวด์ โปรดักชัน นอร์ท สตาร์ โปรดักชั่น 
ผู้จัดจำหน่าย: เอ็ม พิคเจอร์ส
วันฉาย: 31 ธันวาคม พ.ศ. 2558
ความยาว: 97 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
Snap แค่...ได้คิดถึง (อังกฤษ: Snap) เป็นภาพยนตร์ไทยแนวดราม่าโรแมนติก เขียนบทและกำกับโดย คงเดช จาตุรันต์รัศมี แสดงนำโดย โทนี่ รากแก่น และวรันธร เปานิล จัดจำหน่ายโดย เอ็ม พิคเจอร์ส มีกำหนดฉายอย่างเป็นทางการในวันที่ 31 ธันวาคม พ.ศ. 2558
เรื่องย่อ

กลุ่มเพื่อนมัธยมกลุ่มหนึ่งกลับมาพบกันอีกครั้งในงานแต่งงานของเพื่อนที่จัดเลี้ยงในโรงเรียน ในบรรยากาศวันคืนสู่เหย้า ในงานนี้เองทำให้ ผึ้ง ที่เป็นเพื่อนสนิทเจ้าสาว และ บอย ช่างภาพงานแต่งงานได้กลับมาพบกันอีกครั้ง บรรยากาศเก่า ๆ ของโรงเรียนที่ทั้งคู่เคยเรียนอยู่ ทำให้สิ่งต่าง ๆ ที่ทั้งสองเคยมีร่วมกันสมัยมัธยมในความทรงจำได้หวนย้อนคืนกลับมาอีกครั้ง
นักแสดง

โทนี่ รากแก่น รับบทเป็น บอย ช่างภาพประจำรุ่นสมัยมัธยม และปัจจุบันก็ยังคงทำงานเป็นช่างภาพอยู่ เป็นช่างภาพในงานแต่งงานของเพื่อนในรุ่นที่ผึ้งเดินทางกลับมาร่วมงาน
วรันธร เปานิล รับบทเป็น ผึ้ง เด็กสาวที่ต้องย้ายตามพ่อซึ่งเป็นนายทหารไปที่กรุงเทพฯ เนื่องจากการรัฐประหารเมื่อปี พ.ศ. 2549 และได้เดินทางกลับมาพบกับบอยอีกครั้งในงานแต่งของเพื่อนร่วมรุ่นในอีก 8 ปีต่อมา
งานสร้าง

โปรเจกต์ภาพยนตร์เรื่อง Snap แค่...ได้คิดถึง ของคงเดช จาตุรันต์รัศมี แต่เดิมใช้เพียงชื่อภาษาอังกฤษว่า Snap ซึ่งกัญญารัตน์ จิรรัชชกิจ ผู้อำนวยการสร้างได้เปิดเผยว่าที่มาของชื่อหนังมาจากสภาพสังคมปัจจุบันที่เราใช้การถ่ายรูปด้วยการ snap และจะต้องนำมาตกแต่งใส่ฟิลเตอร์ต่าง ๆ เข้าไปอีก เพื่อให้ภาพดูดีและเกินจริงเกินไปเพื่อให้เราพอใจ เปรียบเหมือนกับสังคมที่สะท้อนให้เห็นว่าชีวิตปัจจุบันก็ต้องผ่านการใส่ฟิลเตอร์ตกแต่ง ลบนั่นเติมนี้ เหมือนกันกับรูปภาพ จึงเลือกใช้ชื่อนี้ในการถ่ายทอดเรื่องราวของภาพยนตร์ที่มีทั้งชีวิตรักและเรื่องราวต่าง ๆ
Snap แค่...ได้คิดถึง นำแสดงโดย โทนี่ รากแก่น และ อิงค์ วรันธร เปานิล ซึ่งภาพยนตร์เรื่องนี้เป็นการกลับมาทำภาพยนตร์แนวโรแมนติกอีกครั้งหลังจากเคยเขียนบทภาพยนตร์ให้กับเรื่อง เดอะเลตเตอร์ จดหมายรัก เรื่อง แฮปปี้เบิร์ธเดย์ และงานกำกับของตัวเองคือเรื่อง เฉิ่ม ซึ่งตนห่างหายจากการทำภาพยนตร์แนวนี้ไปจากผลงานที่ผ่าน ๆ มา โดยเรื่องนี้จะเป็นเรื่องราวของเพื่อนที่เรียนจบกันไปแล้วได้กลับมาพบกันอีกครั้ง ซึ่งการกลับมาเจอกันก่อให้เกิดความรู้สึกบางอย่างจากในอดีตที่มันยังติดค้างอยู่
คงเดช ผู้กำกับของภาพยนตร์เรื่องนี้เปิดเผยว่า ภาพยนตร์เรื่องนี้ใช้ระยะเวลาถ่ายทำอย่างหนักตลอดระยะเวลาเพียง 10 วัน ภายใต้เงินทุนที่จำกัด แต่ก็เป็นภาพยนตร์ที่เขารักในความเป็นมันมากที่สุด เนื่องจากเขาสร้างมันขึ้นมาในช่วงอารมณ์ที่เศร้าจากการสูญเสียความสัมพันธ์ต่าง ๆ ในชีวิต ซึ่งตัวเขาแคร์ในทุก ๆ ความสัมพันธ์นับจากช่วงเวลาก่อนหน้ามาจนถึงช่วงที่ทำการถ่ายทำ เป็นช่วงที่เขาสูญเสียความสัมพันธ์ในรูปแบบต่าง ๆ รวมทั้งเสียเพื่อนจากสภาพสังคมในปัจจุบัน
เพลงประกอบภาพยนตร์

"แค่ได้คิดถึง" ขับร้องโดย ญารินดา บุนนาค
"รักแท้" ขับร้องโดย อาร์มแชร์
"อยากหลับตา" ขับร้องโดย นภ พรชำนิ
"ยอม" ขับร้องโดย พีโอพี
"Minute of love" ขับร้องโดย อาร์มแชร์
"แต่งงาน" ขับร้องโดย มัวร์ (Moor)
"ความลับ" ขับร้องโดย H
การประชาสัมพันธ์

โปรเจคของภาพยนตร์ถูกเปิดเผยครั้งแรกในเดือนตุลาคม พ.ศ. 2558 พร้อมกับทีเซอร์ตัวแรกในยูทูบแชแนลของผู้กำกับ คือ คงเดช จาตุรันต์รัศมี ความยาว 37 วินาที โดยใช้ชื่อเพียงว่า Snap เนื่องจากในขณะนั้นยังไม่มีการประกาศชื่อภาษาไทยอย่างเป็นทางการ โดยภาพยนตร์ได้รับการคัดเลือกให้ร่วมฉายในรอบ และเสนอชื่อเข้าชิงในสายการประกวดหลัก (Main competition) ของเทศกาลภาพยนตร์ Tokyo International Film Festival 2015 และได้รับเลือกให้เป็นภาพยนตร์เปิดของเทศกาลภาพยนตร์โลกแห่งกรุงเทพฯ ครั้งที่ 13
ต่อมาในวันที่ 2 ธันวาคม พ.ศ. 2558 ได้มีการเปิดเผยชื่อภาษาไทยอย่างเป็นทางการ คือชื่อว่า Snap แค่...ได้คิดถึง พร้อมกับเผยแพร่โปสเตอร์หลักอย่างเป็นทางการของภาพยนตร์เช่นกัน และเผยแพร่ตัวอย่างแรกของภาพยนตร์ในวันที่ 4 ธันวาคม พ.ศ. 2558 ทางยูทูบของผู้สร้างคือทรู และผู้จัดจำหน่ายคือเอ็ม พิกเจอร์
การออกฉาย > โรงภาพยนตร์

Snap แค่...ได้คิดถึง จัดจำหน่วยโดย เอ็ม พิกเจอร์ ซึ่งเปิดให้มีการฉายรอบปฐมทัศน์ในคืนวันที่ 24 ธันวาคม พ.ศ. 2558 และรอบพิเศษ (Sneak preview) ระหว่างวันที่ 24 - 30 ธันวาคม พ.ศ. 2558 ณ โรงภาพยนตร์ พารากอน ซีนีเพล็กซ์ โดยมีกำหนดเข้าฉายอย่างเป็นทางการในวันที่ 31 ธันวาคม พ.ศ. 2558
นอกจากนี้ ภาพยนตร์เรื่องนี้ยังได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ ได้แก่
Tokyo International Film Festival 2015 สาย การประกวดหลัก (Tokyo Grand Prix) ณ ประเทศญี่ปุ่น
Karlovy Vary International Film Festival 2016 สาย Variety Critics' Choice ณ ประเทศเช็กเกีย
Taipei Golden Horse Film Festival 2016 สาย Windows on Asia ณ ประเทศไต้หวัน
การออกฉาย > โฮมมีเดีย

Snap แค่...ได้คิดถึง มีบริษัทผู้ร่วมทุนสร้างคือทรูวิชั่นส์ ออริจินัล พิกเจอร์ส ทำให้ในแพลตฟอร์มออนไลน์สามารถรับชมได้ผ่านทาง ทรูไอดี และยังมีการนำมาย้อนฉายในช่องทรูโฟร์ยู ซึ่งเป็นช่องในเครือของทรูวิชั่นส์เช่นกัน
การเมือง

ภาพยนตร์ที่กำกับโดยคงเดช มักจะถูกกล่าวว่ามีเนื้อหาหรือบริบทที่เกี่ยวข้องกับการเมือง แต่ตัวคงเดชเองได้ปฏิเสธมาโดยตลอดว่าเขาไม่ได้ทำภาพยนตร์เกี่ยวกับการเมือง แต่ทำภาพยนตร์เกี่ยวกับคนตัวเล็ก ๆ ที่ได้รับผลกระทบจากการเปลี่ยนแปลงทางการเมืองซึ่งมีการเปลี่ยนแปลงมาโดยตลอด
ในขณะที่ภาพยนตร์เรื่อง Snap แค่...ได้คิดถึง ได้บอกเล่าถึงเรื่องราวของผึ้ง ที่ต้องย้ายโรงเรียนตามพ่อซึ่งเป็นนายทหารจากจันทบุรีไปยังกรุงเทพฯ เนื่องจากเหตุการณ์รัฐประหาร พ.ศ. 2549 และกลับมาอีกครั้งหลังจากการรัฐประหารในปี พ.ศ. 2557 เพื่อกลับมางานแต่งของเพื่อนและได้พบกับบอยอีกครั้ง และเป็นจุดเริ่มต้นของเรื่องราวของความทรงจำในอดีตของทั้งสอง ซึ่งมีการตีความว่าภาพยนตร์ต้องการจะสื่อความเกี่ยวกับความทรงจำ การประดิษฐ์ความทรงจำ การแทนที่ความทรงจำ และการหลงลืม ซึ่งเป็นสิ่งที่เกิดขึ้นมาตลอดตั้งแต่หลังจากการรัฐประหารในปี พ.ศ. 2549 รวมไปถึงผู้คนรอบตัวของผึ้ง ทั้งพ่อที่เป็นนายทหารยศสูงที่ต้องเข้าไปประจำการในกรุงเทพอย่างเร่งด่วน รวมไปถึงสามีของผึ้งซึ่งเป็นนายทหารอากาศ
สิ่งสืบเนื่อง > Snap ส่วนประกอบของความคิดถึง

| --- | --- |

ผู้ประพันธ์: คงเดช จาตุรันต์รัศมี
ภาษา: ไทย
พิมพ์: สำนักพิมพ์กี๊กบุ๊ค
หน้า: 272 หน้า
ISBN: 9786163710390
หลังจากภาพยนตร์ฉายไปได้ช่วงหนึ่ง ได้มีการตีพิมพ์หนังสือชื่อว่า Snap ส่วนประกอบของความคิดถึง เพื่อบอกเล่าและอธิบายถึงส่วนประกอบส่วนที่เหลือที่ไม่ได้ถูกบอกเล่าภายในภาพยนตร์เนื่องจากข้อจำกัดของเวลาและองค์ประกอบอื่น ๆ ที่จะทำให้เรื่องราวในภาพยนตร์สมบูรณ์ยิ่งขึ้น ซึ่งเขียนโดย คงเดช จาตุรันต์รัศมี ตีพิมพ์และจัดจำหน่ายโดยสำนักพิมพ์กี๊กบุ๊ก (Geek Book)
แหล่งข้อมูลอื่น

Snap แค่...ได้คิดถึง ที่เฟซบุ๊ก
Snap แค่...ได้คิดถึง ที่อินเทอร์เน็ตมูวีเดตาเบส
Snap แค่...ได้คิดถึง ที่สยามโซน
| ด ค กผลงานโดย คงเดช จาตุรันต์รัศมี |
| --- | --- |
กำกับภาพยนตร์:  สยิว (2546)  เฉิ่ม (2548)  กอด (2551)  สโนว์ (2552)  แต่เพียงผู้เดียว (2555)  ตั้งวง (2556)  เอวัง (2557)  Snap แค่ได้..คิดถึง (2558)  Where We Belong ที่ตรงนั้น มีฉันหรือเปล่า (2562)  แอน (2565) 
บทภาพยนตร์:  สยิว (2546)  เดอะเลตเตอร์ จดหมายรัก (2547)  เฉิ่ม (2548)  ต้มยำกุ้ง (2548)  หนูหิ่น เดอะมูฟวี่ (2549)  Me...Myself ขอให้รักจงเจริญ (2550)  กอด (2551)  ปืนใหญ่จอมสลัด (2551)  Happy Birthday (2551)  สโนว์ (2552)  แต่เพียงผู้เดียว (2555)  ตั้งวง (2556)  เอวัง (2557)  Snap แค่ได้..คิดถึง (2558)  Where We Belong ที่ตรงนั้น มีฉันหรือเปล่า (2562)  แอน (2565)
Xxxโฮลิค (ภาพยนตร์)

2022 film by Mika Ninagawa
| Xxxโฮลิค |
| --- | --- |

คันจิ: ホリック xxxHOLiC

เฮ็ปเบิร์นปรับปรุง: Horikku
 
 
กำกับ: มิกะ นินางาวะ
บทภาพยนตร์: เอริกะ โยชิดะ
สร้างจาก: Xxxโฮลิค โดย แคลมป์
อำนวยการสร้าง: ฟูมิตสึกุ อิเคดะ มิตสึรุ อุดะ
นักแสดงนำ: โค ชิบาซากิ เรียวโนะสุเกะ คามิกิ โฮคุโตะ มัตสึมุระ ทีน่า ทามาชิโระ
กำกับภาพ: ไดสุเกะ โซมะ
ตัดต่อ: โยชิยูกิ โคอิเกะ
ดนตรีประกอบ: เคอิอิจิโร่ ชิบุยะ
ผู้จัดจำหน่าย:   Shochiku  Asmik Ace 
วันฉาย:   29 เมษายน ค.ศ. 2022 (2022-04-29) 
ความยาว: 110 นาที
ประเทศ: ญี่ปุ่น
ภาษา: ญี่ปุ่น
Xxxโฮลิค (ญี่ปุ่น: ホリック xxxHOLiC; โรมาจิ: Horikku) เป็นภาพยนตร์ญี่ปุ่นแนวเหนือธรรมชาติ ดาร์กแฟนตาซี ดราม่า ที่สร้างจากซีรีส์มังงะชื่อเดียวกันโดยกลุ่มศิลปินมังงะแคลมป์ ภาพยนตร์เรื่องนี้กำกับโดย มิกะ นินางาวะ เขียนบทโดย เอริกะ โยชิดะ ร่วมจัดจำหน่ายโดย Shochiku และ Asmik Ace และนำแสดงโดยโค ชิบาซากิ รับบท ยูกิ อิจิฮาระ และเรียวโนสุเกะ คามิกิ รับบท คิมิฮิโระ วาตานูกิ ภาพยนตร์เรื่องนี้เข้าฉายในญี่ปุ่นเมื่อวันที่ 29 เมษายน พ.ศ. 2565
ภาพยนตร์เรื่องนี้เป็นการดัดแปลงจากมังงะ Xxxโฮลิค เป็นภาพยนตร์คนแสดงเรื่องแรก และเป็นภาพยนตร์เรื่องที่สองต่อจาก xxxHolic: A Midsummer Night's Dream ในปี พ.ศ. 2548
เรื่องย่อ

วาตานุกิ คิมิฮิโระ เด็กหนุ่มชั้น ม.ปลายที่ถูกวิญญาณร้ายรังควาน เขาบังเอิญเจอร้านขายของที่สามารถทำให้คำขอเป็นจริง เขาได้พบกับยูโกะ อิจิฮาระ แม่มดลึกลับผู้มีชื่อเสียงโด่งดัง เธอมีชื่อเสียงในด้านความเชี่ยวชาญเกี่ยวกับศาสตร์ลึกลับ โดยเธอเสนอที่จะช่วยเขาจัดการกับวิญญาณ แต่มีข้อแลกเปลี่ยนคือเขาต้องมาเป็นพ่อครัวและพ่อบ้านให้เธอเป็นการชั่วคราว ในเวลาเดียวกันนั้น ชีวิตประจำวันของวาตานุกิก็เริ่มกลับมาเป็นปกติสุข โดยมีเพื่อนสนิทอย่าง ฮิมาวาริ คุโนกิ และ ชิซูกะ โดเมกิ ที่คอยมาสร้างสีสันในชีวิตเขา แต่แล้ววาตานุกิก็เริ่มรู้สึกตัวว่า ชีวิตของเขานั้นกำลังมีอะไรที่แปลกไปจากเดิม
นักแสดง

เรียวโนะสุเกะ คามิกิ รับบทเป็น วาตานุกิ และ โค ชิบาซากิ รับบทเป็น ยูกิ ในภาพยนตร์คนแสดง
ดูเพิ่ม: xxxHolic § ตัวละคร
โค ชิบาซากิ รับบทเป็น ยูกิ อิจิฮาระ เจ้าของร้านที่สามารถทำให้ความปรารถนาของผู้คนเป็นจริง
เรียวโนะสุเกะ คามิกิ รับบทเป็น คิมิฮิโระ วาตานุกิ เด็กหนุ่มที่สามารถมองเห็นและถูกรบกวนโดย อายาคาชิ
โฮคุโตะ มัตสึมุระ รับบทเป็น ชิซึกะ โดเมกิ เพื่อนร่วมชั้นของคิมิฮิโระที่อาศัยอยู่ในศาลเจ้า
ทีน่า ทามาชิโระ รับบทเป็น ฮิมาวาริ คุโนงิ เพื่อนร่วมชั้นและคนที่คิมิฮิโระสนใจ
ดาโฮโกะ และ เซเรน่า โมโตล่า รับบทเป็น มารุ และ โมโระ สิ่งมีชีวิตประดิษฐ์สองตนในร้านของยูกิ
นานาเซะ นิชิโนะ รับบทเป็น เนโกะมุซุเมะ สาวที่มีลักษณะเหมือนแมว
ริโฮะ โยชิโอกะ รับบทเป็น โจโรกุโมะ โยไคที่เกี่ยวข้องกับแมงมุม
ฮายาโตะ อิโซมูระ รับบทเป็น อาคากุโมะ ผู้ใต้บังคับบัญชาของโจโรกุโมะที่หลงรักเธอ
นักแสดงคนอื่นๆ ได้แก่ ชูริ และ ซากุราโกะ โอฮาระ รับบทเป็น มิซากิ และแขกรับเชิญ เกสท์ #2 ลูกค้าของยูกิที่ถูกครอบงำโดย อายาคาชิ
การผลิต > การพัฒนา

ในเดือนพฤศจิกายน 2021 โชชิกุและแอสมิกเอซประกาศว่ากำลังสร้างภาพยนตร์คนแสดงจากซีรีส์มังงะ Xxxโฮลิค ของแคลมป์โดยมี มิกะ นินางาวะ กำกับภาพยนตร์ และเอริกะ โยชิดะ เขียนบทภาพยนตร์
ไอเดียการสร้างภาพยนตร์ xxxโฮลิค เกิดขึ้นกับ มิกะ นินางาวะ ผู้กำกับภาพยนตร์เรื่องนี้ ในปี 2012 ขณะที่เธอกำลังถ่ายทำภาพยนตร์เรื่อง Helter Skelter ซึ่งเป็นภาพยนตร์เรื่องที่ 2 ของเธอ นินางาวะ โทรไปหาโปรดิวเซอร์โดยไม่ได้นัดหมายล่วงหน้าเมื่อวันที่ 4 มกราคม 2013 และประกาศว่าเธอต้องการสร้างภาพยนตร์ที่ดัดแปลงจาก xxxโฮลิค มิกะ นินางาวะ เธอเองก็เป็นแฟนตัวยงของมังงะเรื่องนี้ เธอจึงมุ่งมั่นสร้างภาพยนตร์ที่ถ่ายทอดเสน่ห์ของเอเชีย โดยเฉพาะประเทศญี่ปุ่น